Text

Description automatically generated with low confidence

Broj: 02-1- -1/23

Datum, 21.09.2023. godine

Na osnovu člana 69. stav (1), tačka e) Zakona o visokom obrazovanju („Službene novine Kantona Sarajevo“ broj:36/22), a u vezi sa članom 163. stav (2) Statuta Univerziteta u Sarajevu, članovima 2. i 3. Pravilnika o ekvivalenciji položenih ispita na Univerzitetu u Sarajevu od 19.12.2018. godine, člana 14.  Pravilnika o postupku predlaganja, ocjene, usvajanja novih i izmjena postojećih studijskih programa i nastavnih planova i programa na Univerzitetu u Sarajevu broj: 01-1101-97-1/18., Vijeće Univerziteta u Sarajevu - Fakulteta političkih nauka na sjednici održanoj 21.09.2023. godine *donosi*

**ODLUKU**

**O utvrđivanju postupka ekvivalencije položenih ispita u slučaju prelaska na novi studijski program, kao i izmijenjeni studijski program**

**Član 1.**

U slučaju prelaska na novi studijski program, kao i izmijenjeni studijski program, Univerzitet u Sarajevu - Fakultet političkih nauka će izvršiti ekvivalenciju do tada položenih ispita i priznavanje ostvarenih ECTS bodova te u slučaju potrebe odrediti obavezne predmete koje student mora slušati kako bi postigao programske ishode učenja.

**Član 2.**

U provođenju postupka ekvivalencije položenih ispita, organizaciona jedinica dužna je vršiti usklađivanje sa Evropskim prostorom visokog obrazovanja, poštujući načela fleksibilnosti, mobilnosti i prohodnosti.

**Član 3.**

Komisija za ekvivalenciju ispita, imenovana od strane dekana, dužna je podnijeti Izvještaj o ekvivalenciji (Prilog 2 Odluke) do tada položenih ispita i priznavanje ostvarenih ECTS bodovate te u slučaju potrebe odrediti obavezne predmete koje student mora slušati kako bi postigao programske ishode učenja potreban broj ECTS kredita i to na način ***da se izvrši priznavanje do tada ostvarenih ECTS bodova*,** vodeći računa o ishodima učenja na nivou studijskog programa, a u roku od sedam dana od dana dostavljanja kompletne dokumentacije od strane Službe za nastavu, prema Pravilniku o ekvivalenciji ispita na Univerzitetu u Sarajevu.

**Član 4.**

Na predmetima, za koje nije bilo moguće utvrditi ocjenu, a zbog ukupno ostvarenog broja ECTS bodova te nivoa, ishoda učenja, vrste znanja i kompetencija koje je podnositelj zahtjeva (student) stekao, predmeti će biti vrednovani, na način da će unijeti oznaka „ispunio obaveze“.

**Član 5.**

Sastavni dio ove Odluke je Uputstvo o načinu provođenja ekvivalencije ispita.

**Član 6.**

Odluka stupa na snagu danom donošenja, a primjenjuje se počevši od studijske 2023/2024. godine.

**Obrazloženje:** Zbog potrebe redovnog osavremenjivanja nastavnih planova i programa Fakultet političkih nauka Univerziteta u Sarajevu, vršio je izmjene i dopune Nastavnih planova i programa, bez znatnijih izmjena. Studenti koji nisu završili studij u predviđenm roku, ne dužem od njegovog nominalnog vremenskog trajanja produženog za dvije akademske godine, obavezni su preći na novi odnosno izmjenjeni nastavni plan i program. S obzirom da su bez obzira na izvršene izmjene, ishodni učenja, znanja i kompetencije iste ili slične u nastavnim planovima i programima Fakulteta, ostavlja se mogućnost Komisiji za ekvivalenciju ispita, da izvrši procjene i mogućnosti priznavanja ostvarenih ECTS bodova, vodeći računa o usklađivanju sa Evropskim prostorom visokog obrazovanja, poštujući načela fleksibilnosti, mobilnosti i prohodnosti.

**Dostaviti:**

* Materijal za Vijeće;
* Služba za nastavu i rad sa studentima;
* a/a  **DEKAN**

Akt obradila: Umihana Mahmić **\_\_\_\_\_\_\_\_\_\_\_\_\_\_\_\_\_**

Akt kontrolisao i odobrio: prof.dr.Elvis Fejzić **Prof.dr. Sead Turčalo**

Sekretar organizacione jedinice Univerzitet u Sarajevu- Fakultet političkih nauka, Umihana Mahmić mr.iur., potvrđuje, da je  Odluka u skladu sa zakonskim i podzakonskim propisima koji su na snazi, te da je Vijeće Fakulteta Univerziteta u Sarajevu- Fakulteta političkih nauka nadležno za donošenje iste shodno članu 69. Zakona o visokom obrazovanju („Službene novine Kantona Sarajevo“, broj 36/22).

**Uputstvo o načinu provođenja ekvivalencije ispita:**

1. Postupak ekvivalencije započinje podnošenjem molbe studenta koji je prebačen na novi studijski program odnosno izmjenjeni studijski program Službi za nastavu i rad sa studentima.

Molba studenta obavezno sadrži:

1. zahtjev za nastavk studija i ekvivalenciju ispita;
2. uvjerenje o prepisu ocjena/položenim ispitima (iz ISSS-a),
3. popunjen obrazac izvještaja o postupku ekvivalencije položenih ispita (student popunjava lične podatke, nazive predmeta - 2. kolona i ocjene nad kojima se vrši ekvivalencija - 4. kolona) – iz uvjerenja o prepisu ocjena (Prilog 1 Odluke)
4. kopiju inoviranog NPP-a (samo spisak predmeta).
5. Nakon što Služba za nastavu i rad sa studentima zaprimi Molbu iz prethodnog stava, dužna ju je proslijediti prodekanu za nastavu u roku od 24 sata, koji je potom putem sekretara Komisije za ekvivalenciju ispita dostavlja elektronskim putem, članovima Komisije za ekvivalenciju ispita.
6. Komisija za ekvivalenciju ispita dužna je podnijeti Izvještaj o ekvivalenciji (Prilog 2 Odluke) do tada položenih ispita i priznavanje ostvarenih ECTS bodova, te u slučaju potrebe odrediti obavezne predmete koje student mora slušati kako bi postigao programske ishode učenja i to na način ***da se izvrši priznavanje do tada ostvarenih ECTS bodova*,** vodeći računa o ishodima učenja na nivou studijskog programa, u roku od sedam dana od dana dostavljanja dokumentacije.
7. Na predmetima, za koje nije bilo moguće utvrditi ocjenu, a zbog ukupno ostvarenog broja ECTS bodova te nivoa, ishoda učenja, vrste znanja i kompetencija koje je podnositelj zahtjeva (student) stekao, predmeti će biti vrednovani, na način da će unijeti oznaka „ispunio obaveze“.
8. Predsjednik Komisije za ekvivalenciju ispita dostavlja dokumentaciju i Izvještaj iz prethodnog stava sekretaru Fakulteta, koji se obavezuje pripremiti Odluku o ekvivalenciji ispita i proslijediti je dekanu na potpis te kompletnu dokumentaciju sa Odlukom i Izvještajem dostaviti Službi za nastavu u roku od sedam dana.
9. Služba za nastavu obavještava podnosioca Molbe o donesenoj Odluci.